17/02/2021 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2021/4760 - Aprobación das bases do XX Premio Rafael Dieste de Textos Teatrais

XX Premio “Rafael Dieste” de Textos Teatrais Coa intención de incentivar a creación literaria en lingua galega no campo teatral, que constitúe unha das expresións artísticas con maior incidencia social, e en lembranza do xenial escritor e dramaturgo rianxeiro, a Deputación Provincial da Coruña convoca o XX Premio “Rafael Dieste” de Textos Teatrais, de acordo coas seguintes: BASES Primeira.- Poderán participar todas as persoas, maiores de idade, que non fosen premiadas nos cinco anos anteriores a éste, e que presenten obras de teatro escritas en lingua galega, inéditas e non premiadas en ningún outro premio ou certame. A orixinalidade da obra e a súa autoría xustificarase mediante unha declaración responsable manifestando ser a persoa autora e titular de todos os dereitos. En consecuencia, a Deputación Provincial da Coruña non se fará responsable das posibles denuncias por plaxio ou enventualidade similar que poideran xurdir, recaendo na persoa participante afectada as accións legais que procedan e asumindo, se é o caso, as indemnizacións que poideran corresponder polos prexuízos ocasionados a particulares ou á organización. As persoas participantes terán a obriga de comunicar á Deputación a concesión de calquera premio que obteña a obra presentada, no momento en que esta situación se producir, o que dará lugar á súa exclusión do premio. Segunda.- Establécese un premio dotado con 6.500 €, que poderá quedar deserto e ser concedido con carácter ex aequo. Neste caso, o seu importe repartirase proporcionalmente entre as persoas que resulten premiadas. Esta cantidade está suxeita ás retencións legais que lle sexan aplicables. O premio non poderá concederse a título póstumo, sin prexuízo dos dereitos de sucesión que poidan exercerse si a beneficiaria falecese despois do fallo do xurado. A Deputación publicará a/s obra/s premiada/s, reservándose durante un prazo de dezaoito meses, que se contarán dende a data da concesión do premio, os dereitos de editala/s e de representala/s. Ademais entregará á/s persoa/s gañadora/s trinta exemplares. A Deputación, nos dezaoito meses seguintes á data da decisión do premio desenvolverá un procedemento para a selección de propostas e garantir a montaxe e a representación da/s obra/s premiada/s por parte dunha compañía teatral galega, sen que isto supoña compensación complementaria ningunha para a/s persoa/s autora/s. Terceira.- O tema e a extensión da/s obra/s será libre. A presentación realizarase, preferentemente, en formato dixital, por medio dun USB/CD que incluirá na portada a seguinte inscrición: XX Premio “Rafael Dieste” de Textos Teatrais, o título da obra, o lema ou pseudónimo; o tratamento de texto será Word, OpenOffice ou PDF. No caso de optar pola presentación en papel, a obra será presentada por duplicado, en exemplares separados, tamaño DIN A 4, e impresos polas dúas caras, ademais deberán estar numerados, grampados ou encadernados. A presentación realizarase baixo o sistema de plica, polo que a obra será enviada achegada dun sobre á parte; no exterior do sobre figurará o título da obra e o lema ou pseudónimo do/a autor/a; no seu interior incluirase a documentación seguinte: - copia do documento de identidade - o enderezo, un teléfono de contacto, un correo electrónico - un breve currículo - declaración responsable manifestando ser a persoa autora e titular de todos os dereitos - declaración expresa de que a obra é inédita e que non foi premiada, ata a data da súa presentación, en ningún outro certame ou premio - un escrito no que manifeste a súa conformidade coa cesión dos dereitos de edición da obra (incluídos os de publicación, distribución e explotación) por un prazo de dezaoito meses desde a data da concesión do premio - declaración de consentimento expreso para o tratamento dos datos persoais que constan na solicitude para a participación no XX Premio “Rafael Dieste” de Textos Teatrais, de conformidade co establecido na Lei Orgánica 3/2018, de 5 de decembro de Protección de Datos Persoais e de garantía dos dereitos dixitais. No caso de autoría conxunta, ademais do documento anterior, deberá incluírse un documento explícito coa participación de cadaquén e a porcentaxe do premio pactada entre as persoas autoras e asinada por elas. Cuarta.- O prazo de presentación de solicitudes determinarase no anuncio de publicación da convocatoria deste premio no BOP da Coruña, a través do Sistema Nacional de Publicación de Subvencións. As obras enviaránse á Deputación da Coruña, Avda. Porto da Coruña, 2, 15003 A Coruña, indicando no sobre XX Premio “Rafael Dieste” de Textos Teatrais. Quinta.- O xurado estará presidido pola persoa que ocupe a Presidencia da Deputación ou persoa en que delegar e formarán parte del cinco persoas de recoñecido prestixio no ámbito no eido teatral e literario galego, nomeadas por ela. As funcións de secretaría exerceraas o secretario da Corporación, ou a funcionaria ou funcionario en quen delegue. Para o nomeamento do xurado respectarase a presencia equilibrada de mulleres e homes, en cumprimento do disposto no Capítulo I, artigo 5.2d) do Decreto lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. As persoas que integren o xurado estarán sometidas ao deber de abstención nos casos sinalados no artigo 23 da Lei 40/2015, de 1 de outubro, de rexime xurídico do sector público. A composición do xurado darase a coñecer, con anterioridade á súa reunión, na páxina web da Deputación (www.dacoruna. gal), co fin de que se poidan interpor, se é o caso, os recursos legais pertinentes. Sexta.- O xurado actuará en pleno, en sesión a ser posible única, sendo necesaria a asistencia da maioría simple dos seus membros. Para os efectos da validez da súa constitución aplicarase o disposto no art.17 da Lei 40/2015, de 1 de outubro, de rexime xurídico do Sector Público. As deliberacións serán secretas e delas será redactada a acta correspondente. Sendo un dos obxectivos deste concurso a representación da obra premiada, serán valorados positivamente os factores que incidan na súa viabilidade escénica: número de personaxes, condicións técnicas, etc. O xurado presentará a súa proposta ao presidente da Deputación, que é o órgano competente para conceder o premio. O fallo do xurado será inapelable. Terá lugar no primeiro semestre de 2021 e será dada a coñecer a través do taboleiro de anuncios e na páxina web da Deputación; a Deputación resérvase o dereito a cambiar a data se é necesario. Se hai finalista, a plica correspondente á obra poderá ser aberta pola persoa que exerza a secretaría do xurado co fin de que, se a persoa autora o permite, poida darse a coñecer o seu nome. Sétima.- Non se devolverán os orixinais non premiados que, a partir do día seguinte á decisión do xurado, serán destruídos. Oitava.- A participación nesta convocatoria supón a total aceptación destas bases. Novena.- Os datos subministrados teñen a finalidade de poder tramitar esta convocatoria e están protexidos pola Lei Orgánica 3/2018, de 5 de decembro de Protección de Datos Persoais e garantía dos dereitos dixitais. O responsable do tratamento dos datos é a Deputación Provincial da Coruña, e o encargado será a empresa contratada pola Deputación Provincial para coordinar o premio, no caso de se contratar. A lexitimación para o tratamento dos datos persoais contidos nesta solicitude é o consentimento que o asinante outorga á Deputación Provincial coa súa firma. No caso de que sexa denegado o consentimento para o tratamento dos datos persoais, non poderá presentarse ao premio por imposibilidade de tramitación da solicitude. O destinatario dos datos é a Deputación Provincial que non cederá datos a terceiros, salvo obriga legal. Os datos facilitados conservaranse ata a finalización da tramitación da convocatoria. As persoas que participen na convocatoria teñen os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a portabilidade dos mesmos en calquera momento. Estes dereitos poderán exercerse perante as oficinas centrais da Deputación sitas na Av. Porto da Coruña, 2, 15003 A Coruña ou ben a través de medios electrónicos, dirixindo un correo ao enderezo delegadoprotecciondedatos@dacoruna. gal. Pode consultar a política de privacidade da Deputación na dirección //www.dacoruna. gal/avisos/politica-privacidade. A Coruña, 11 de febreiro de 2021 O presidente O secretario Valentín González Formoso José Luis Almau Supervía